স্লাট-শেমিং হল যৌনতা সম্পর্কিত বিষয়গুলিতে সাধারণ বা প্রথাগত যে আচরণ এবং চেহারা প্রত্যাশা করা হয়, যার তার লঙ্ঘনকরে সেইসব মানুষের সমালোচনা করা। এটি সমকামী পুরুষদের ক্ষেত্রেও করা যেতে পারে, তাঁরা বিমিশ্র যৌন আচরণের জন্য অসমর্থনের সম্মুখীন হতে পারেন। মূলত নারীদের উপর প্রভাব ফেলা লিঙ্গ-ভিত্তিক সহিংসতার ফলে এই স্লাট শেমিং হতে পারে। সাধারণত স্লাট শব্দটি পুনর্ব্যবহার করতে এবং নারীদের তাদের নিজস্ব যৌনতার উপর কর্তৃত্ব রাখার ক্ষমতা প্রদান করতে এই শব্দটি ব্যবহৃত হচ্ছে।  যেসব কারণে স্লাট শেমিং হতে পারে, সেই কারণগুলির মধ্যে রয়েছে: যৌন উত্তেজক পোশাক পরে পোশাক নীতি লঙ্ঘন করা; জন্মনিয়ন্ত্রণের ক্ষমতা ব্যবহারের অনুরোধ করা; বিবাহপূর্ব, বিবাহবহির্ভূত, নৈমিত্তিক, বা বিমিশ্র যৌন মিলন; অথবা পতিতাবৃত্তি বা অন্যান্য যৌন কাজে জড়িত হওয়া। এর জন্য সমালোচনা করা বা শাস্তি দেওয়া হতে পারে। এর মধ্যে ধর্ষণ বা অন্যভাবে যৌন নির্যাতনের শিকার হওয়া ভুক্তভোগীকে দোষারোপ করাও অন্তর্ভুক্ত থাকতে পারে।   সংজ্ঞা ও বৈশিষ্ট্য  স্লাট শেমিংয়ের মধ্যে রয়েছে যৌন আচরণের স্বীকৃত নিয়ম লঙ্ঘনের জন্য নারীদের সমালোচনা করা, অর্থাৎ, তাদের যেসব আচরণ, পোশাক বা আকাঙ্ক্ষা সমাজ গ্রহণযোগ্য বলে মনে করে না, তার জন্য সতর্ক করা। p. 164. Emphasis in original. লেখক জেসালিন কেলার বলেন, "[স্লাট-শেমিং] শব্দটি স্লাটওয়াক মিছিলের পাশাপাশি জনপ্রিয় হয়ে উঠেছে এবং 'নারীদের বিরুদ্ধে যুদ্ধ'-র মতোই কাজ করে। এটি আবেগপূর্ণ সংযোগ তৈরি করে এবং একই সাথে 'স্লাট' শব্দটিকে মেয়ে এবং মহিলাদের জন্য শক্তি ও ক্ষমতার উৎস হিসেবে পুনরুদ্ধারের জন্য কাজ করে।"  পুরুষ এবং মহিলা উভয়ই স্লাট-শেমিং করতে পারে। যেসব মহিলারা অন্য মহিলাদের স্লাট-শেমিং করে, তারা ক্রমাগত প্রতিকূল যৌন দ্বিচারিতা প্রয়োগ করে। এই শব্দটি ধর্ষণ এবং অন্যান্য যৌন নির্যাতনের শিকারকে দোষারোপ করার জন্যও ব্যবহৃত হয়। দোষারোপটি এই বলে করা হয় যে অপরাধটি (আংশিক বা সম্পূর্ণরূপে) নারীর নিজস্ব কারণেই সংঘটিত হয়েছিল, সে অশালীন পোশাক পরেছিল বা যৌন উত্তেজক আচরণ করেছিল, এবং তারপর যৌন সম্পর্ক স্থাপনে অসম্মতি প্রকাশ করেছিল, এর ফলে অপরাধী অপরাধ থেকে মুক্তি পেয়ে যায়। যৌনতা অনুমোদনকারী ব্যক্তিরা সামাজিক বিচ্ছিন্নতার ঝুঁকিতে থাকতে পারেন।  কেনেয়ার এবং অন্যান্যরা, (২০২৩) স্বল্পমেয়াদী বা দীর্ঘমেয়াদী সঙ্গমের প্রেক্ষাপটে, অথবা বন্ধু নির্বাচনের ক্ষেত্রে যৌন দ্বিচারিতার কোনও লক্ষণ খুঁজে পাননি, এছাড়া, মহিলাদের আত্ম-উদ্দীপনা পুরুষদের তুলনায় বেশি গ্রহণযোগ্য ছিল।  স্লাট-শেমিংয়ের কাজটি সামাজিক শাস্তির একটি রূপ হতে পারে এবং এটি যৌনতাবাদের একটি দিক, সেইসাথে মহিলা আন্তঃলিঙ্গ প্রতিযোগিতারও একটি দিক। স্লাট-শেমিং হল একধরনের আন্তঃলিঙ্গ প্রতিযোগিতা কারণ "স্লাট" শব্দটি একজন নারীর মূল্য হ্রাস করে। "স্লাট" বলা একজন নারীর লিঙ্গগত নিয়মের বিরুদ্ধে।  কর্নেল বিশ্ববিদ্যালয়ের গবেষকরা দেখেছেন যে স্লাট-শেমিংয়ের মতো অনুভূতিগুলি অ-যৌন, সমলিঙ্গের বন্ধুত্বের প্রেক্ষাপটেও দেখা যায়। গবেষকরা কলেজের মহিলাদের একটি কাল্পনিক মহিলা সহপাঠী "জোয়ান"-এর চরিত্রচিত্রণ করে একটি চিত্রনাট্য পড়তে বলেছিলেন এবং তারপর তার ব্যক্তিত্ব সম্পর্কে তাদের অনুভূতি মূল্যায়ন করেছিলেন। একদল নারীর কাছে জোয়ানের দুইজন আজীবন যৌন সঙ্গী ছিল বলে বর্ণনা করা হয়েছিল; অন্য দলের কাছে বলা হয়েছিল তার ২০ জন সঙ্গী ছিল। গবেষণায় দেখা গেছে যে মহিলারা - এমনকি যাঁরা নিজেরাই বিমিশ্র সম্পর্কে থাকেন - তাঁরা ২০ জন সঙ্গীর জোয়ানকে "দুজন সঙ্গীর জোয়ানের তুলনায় কম যোগ্য, মানসিকভাবে স্থিতিশীল, উষ্ণ এবং প্রভাবশালী" হিসাবে মূল্যায়ন করেছেন।   আরও দেখুন    ওফাহিশা (ইসলাম)  নারী-অন্তঃলিঙ্গ প্রতিযোগিতা  স্তনবৃন্ত মুক্ত করুন  হায়া (ইসলাম)  সম্মান রক্ষার্থে হত্যা  ম্যাডোনা-বেশ্যা জটিল  যৌন নির্যাতনের শিকারদের উপর হামলা-পরবর্তী চিকিৎসা  যৌন হয়রানি  ভুক্তভোগীকে দোষারোপ করা   তথ্যসূত্র    বহিঃসংযোগ   বিষয়শ্রেণী:যৌন হয়রানি বিষয়শ্রেণী:কারণজনিত অনুপপত্তি বিষয়শ্রেণী:পীড়িতবিদ্যা বিষয়শ্রেণী:জন্মনিয়ন্ত্রণ বিষয়শ্রেণী:পূর্বসংস্কার ও বৈষম্য বিষয়শ্রেণী:যৌনতা ও সমাজ বিষয়শ্রেণী:নারীবিদ্বেষ বিষয়শ্রেণী:নারীবাদী তত্ত্ব বিষয়শ্রেণী:নারীবাদ ও যৌনতা বিষয়শ্রেণী:পরপীড়ন